CELEX: 31985R1800
Language: el
Date: 1985-06-28 00:00:00
Title: Κανονισμός (ΕΟΚ) αριθ. 1800/85 της Επιτροπής της 28ης Ιουνίου 1985 περί καθορισμού των τιμών αναγωγής των σπόρων υβριδίων αραβοσίτου προορισμένου για σπορά για την περίοδο εμπορίας 1985/86

Avis juridique important

|

31985R1800

Κανονισμός (ΕΟΚ) αριθ. 1800/85 της Επιτροπής της 28ης Ιουνίου 1985 περί καθορισμού των τιμών αναγωγής των σπόρων υβριδίων αραβοσίτου προορισμένου για σπορά για την περίοδο εμπορίας 1985/86  

Επίσημη Εφημερίδα αριθ. L 169 της 29/06/1985 σ. 0061 - 0062 Ισπανική ειδική έκδοση: Κεφάλαιο 03 τόμος 35 σ. 0184  Πορτογαλική ειδική έκδοση : Κεφάλαιο 03 τόμος 35 σ. 0184 

***** ΚΑΝΟΝΙΣΜΟΣ (ΕΟΚ) αριθ. 1800/85 ΤΗΣ ΕΠΙΤΡΟΠΗΣ  της 28ης Ιουνίου 1985  περί καθορισμού των τιμών αναγωγής των σπόρων υβριδίων αραβοσίτου προορισμένου για σπορά για την περίοδο εμπορίας 1985/86  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως της αγοράς στον τομέα των σπόρων προς σπορά (1), όπως τροποποιήθηκε τελευταία από τον κανονισμό (ΕΟΚ) αριθ. 1581/83 (2), και ιδίως το άρθρο 6 παράγραφος 5,  Εκτιμώντας:  ότι το άρθρο 6 παράγραφος 1 του κανονισμού (ΕΟΚ) αριθ. 2358/71 προβλέπει ότι καθορίζεται κατ' έτος μία τιμή αναγωγής για κάθε τύπο υβριδίου αραβοσίτου προορισμένου για σπορά και ότι αυτές οι τιμές αναγωγής πρέπει να καθορίζονται στη βάση των τιμών «ελεύθερο στα σύνορα» που παρατηρούνται κατά τη διάρκεια των τριών τελευταίων περιόδων εμπορίας, εξαιρέσει των αντικανονικά χαμηλών τιμών· ότι, δυνάμει του άρθρου 2 του κανονισμού (ΕΟΚ) αριθ. 1578/72 του Συμβουλίου της 20ής Ιουλίου 1972, ο οποίος θεσπίζει τους γενικούς κανόνες για τον καθορισμό των τιμών αναγωγής και για τη θέσπιση των τιμών προσφοράς « ελεύθερο στα σύνορα» του υβριδίου αραβοσίτου που προορίζεται για σπορά (3), δεν πρέπει να ληφθούν υπόψη παρά οι τιμές εισαγωγών, από τρίτες χώρες, αντιπροσωπευτικών ως προς την ποσότητα και την ποιότητα του προϊόντος·  ότι οι εισαγωγές των τύπων του υβριδίου αραβοσίτου του προορισμένου για σπορά, που αναφέρονται στη διάκριση 10.05 Α IV («Έτερα») του Κοινού Δασμολογίου, λόγω της πολύ μικρής ποσότητας που οι εισαγωγές έχουν ως αντικείμενο, δεν μπορούν να θεωρηθούν ως αντιπροσωπευτικές και, ως εκ τούτου, δεν μπορεί να καθορισθεί τιμή αναγωγής γι' αυτούς τους τύπους του αραβοσίτου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σπόρων προς Σπορά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1985/86 οι τιμές αναγωγής των σπόρων υβριδίων αραβοσίτου που προορίζεται για σπορά, των διακρίσεων 10.05 Α Ι, 10.05 Α ΙΙ και 10.05 Α ΙΙΙ του Κοινού Δασμολογίου, καθορίζονται σύμφωνα με το παράρτημα.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Ιουνίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 246 της 5. 11. 1971, σ. 1.  (2) ΕΕ αριθ. L 163 της 22. 6. 1983, σ. 23.  (3) ΕΕ αριθ. L 168 της 26. 7. 1972, σ. 1.   ΠΑΡΑΡΤΗΜΑ  (ECU/100 kg)  1.2.3 //   //   //   // Κλάση  του Κοινού  Δασμολογίου   // Περιγραφή εμπορευμάτων   // Τιμή  αναγωγής  //   //   //   // ex 10.05  // Αραβόσιτος  //   //  // Α. Υβρίδια, προορισμένα για σπορά (α):  //   //   // Ι. Διπλά υβρίδια και υβρίδια top cross  // 84  //   // ΙΙ. Υβρίδια τριών σειρών  // 101  //   // ΙΙΙ. Απλά υβρίδια  // 224  //  //   //  (α) Η κατάταξη στη διάκριση αυτή εξαρτάται από τις καθοριζόμενες εκ μέρους των αρμοδίων αρχών προϋποθέσεις.